NaiveNeuron/SloPal huggingface dataset:
Figeľ, Ján, podpredseda NR SR (2014-06-03):
Dámy a páni, vážený pán predseda, panie poslankyne, páni poslanci, otváram deviaty rokovací deň 35. schôdze Národnej rady Slovenskej republiky. Na dnešnom rokovacom dni sa ospravedlňujú Tibor Lebocký, József Nagy, Richard Sulík a Marian Záhumenský. Pokračujeme v prerušenej a zlúčenej rozprave v druhom čítaní o dvoch návrhoch noviel ústavy, sú pod tlačou 921 a 891. Pán predseda Národnej rady Pavol Paška už zaujal miesto určené pre navrhovateľa, takisto spoločná spravodajkyňa z ústavnoprávneho výboru pani poslankyňa Anna Vitteková. Ďalším v poradí z písomne, z písomne prihlásených rečníkov je pán poslanec Jozef Mikloško. Je prítomný, takže mu odovzdávam týmto slovo. Za ním nasleduje Pavol Abrhan a ďalej podľa zoznamu na tabuli. Nech sa páči. (Pokračovanie rokovania o návrhu poslancov Národnej rady Slovenskej republiky Pavla Pašku a Pavla Hrušovského na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 921, a o návrhu poslancov Národnej rady Slovenskej republiky Jána Figeľa, Pavla Hrušovského, Bélu Bugára, Richarda Vašečku, Jozefa Mikuša a ďalších na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 891.)
Šimečka, Michal, podpredseda NR SR (2023-11-14):
Ďakujem veľmi pekne a teraz budeme pokračovať v rozprave tými, ktorí boli prihlásení písomne. A teraz vystúpi pán poslanec Roman Mikulec. Prosím, máte slovo.
Lehotský, Tomáš, poslanec NR SR (2021-11-12):
Ďakujem veľmi pekne. Ja by som len rád zareagoval na hrubé urážky voči osobe Jána Benčíka. Ján Benčík je, naopak, charakterný, rovný a spravodlivý človek a (reakcie z pléna) veľmi si ho za to vážim. Ďakujem, Jano. (Potlesk.)
Ďuriš Nicholsonová, Lucia, podpredsedníčka NR SR (2019-05-16):
Pán poslanec Heger s reakciou.
P. Hrušovský, predseda NR SR: (2004-04-06):
Minulý týždeň sa Slovenská republika stala členom Severoatlantickej aliancie. V pondelok 29. marca boli vo Washingtone uložené zmluvy nových členov Severoatlantickej aliancie a od piatka 2. apríla pred bruselskou centrálou vejú ich zástavy vrátane našej slovenskej. Na to, aby sa dlhoročné úsilie Slovenska na členstvo v aliancii stalo realitou a aby sme mohli byť svedkami aj spomínaných, síce symbolických, ale dôležitých aktov, bolo nevyhnutné prejsť neľahkú cestu a veľa síl museli na tejto ceste prejaviť predovšetkým prezident, jednotlivé ministerstvá, armáda, tajné služby, Národný bezpečnostný úrad, naši veľvyslanci a diplomati v členských krajinách, ale aj politické strany a mnohé ďalšie inštitúcie a ich predstavitelia. Mimoriadne zásluhy máte na začlenení našej krajiny do Severoatlantickej aliancie aj vy. A veľmi rád v tejto súvislosti konštatujem, že bez rozdielu, či patríte k opozícii alebo koalícii. Práve pred rokom ste urobili historické rozhodnutie a veľká väčšina z vás schválila pristúpenie k Washingtonskej zmluve. Vaše hlasovanie aj dnes považujem za správne a zodpovedné. Práve vy ste totiž definitívne potvrdili rozhodnutia a vôľu Slovenska stať sa súčasťou zoskupenia, ktoré na jednej strane reálne garantuje bezpečnosť a na strane druhej mu neupiera jeho suverenitu. Práve vy ste súhlasili s tým, aby naša krajina patrila do tej časti sveta, kde sa pravidlá demokracie uznávajú a napĺňajú. Vy ste súhlasili tiež s tým, aby Slovensko bolo medzi tými, ktorí dokážu jasne pomenovať násilie, nespravodlivosť, nenávisť, reálne ohrozenia či fanatizmus. Vaša práca však nespočívala len v schválení pristúpenia k Washingtonskej zmluve. K začleneniu do Severoatlantickej aliancie sa s mimoriadnym nasadením roky venovali viacerí z vás. Chcem tu spomenúť predovšetkým prácu zahraničného výboru a výboru pre obranu a bezpečnosť a tiež členov Stálej delegácie Parlamentného zhromaždenia NATO. Nemôžem tu menovať všetkých, ale poslanci Robert Kaliňák, Ján Figeľ, Diana Dubovská, Jozef Banáš môžu mať dobrý pocit, že pomohli myšlienku vstupu do NATO úspešne realizovať. A aby som bol objektívny, musím zdôrazniť, že túto náročnú cestu začali ešte v minulých volebných obdobiach aj niektorí naši bývalí kolegovia. Opäť sa ospravedlňujem tým, že ich nebudem všetkých menovať, ale s presadzovaním témy NATO zostanú určite spätí aj František Šebej, Vladimír Palko, Ivan Šimko, Peter Weiss či Irena Belohorská. Vážené kolegyne a kolegovia, Národná rada Slovenskej republiky môže mať dobrý pocit. Bez práce jej členov v dvoch volebných obdobiach by naša zástava medzi spojeneckými neviala. Ešte raz vám všetkým ďakujem za to, že ste svojimi postojmi dali slovenským občanom šancu žiť v slobodnejšom a bezpečnejšom svete. (Potlesk.) Dámy a páni, dovoľte mi, aby som vás pozval na znak vďaky na čašu šampanského po skončení rokovania 24. schôdze Národnej rady do parlamentného bufetu. Ďakujem pekne. (Potlesk.)
Suja, Jaroslav, poslanec NR SR (2011-06-02):
Ďakujem. Pani kolegyňa, nebudem s vami súhlasiť, že morálny úpadok dedín zapríčiňujú podnikatelia. Ako oni na to nemajú dosah, že sú nejaké zloženia dedín, kde sú chudobní, bohatí a opačne. Skôr si myslím, že to zapríčiňuje štát. Ďakujem.
M. Pčolinská: (2002-01-29):
G. Karlín: Sľubujem. (Potlesk.) B. Bak: Sľubujem. (Potlesk.)
Bugár, Béla, podpredseda NR SR (2018-10-16):
Pán poslanec Martinák, nech sa páči.
Brocka, Július, poslanec NR SR (2014-02-13):
Ďakujem pekne. Pán kolega Kaník, vo vašom vystúpení ste kritizovali Roberta Fica a krátko ste modelovali situáciu, že keď bude Robert Fico prezidentom. Pán kolega, Robert Fico nebude prezidentom, dopadne to ako v Banskej Bystrici, v druhom kole ho „porazí aj vrece zemiakov“, ak by som použil známy výrok Roberta Fica.
Jurinová, Erika, poslankyňa NR SR (2016-04-19):
Ďakujem za slovo. Samozrejme, že tento prejav bol naozaj viac politický. Človeka ťažko presvedčí sľub, pokiaľ vidí skutky, ktoré boli za tým. Na jednej strane máte v programovom vyhlásení napísaných naozaj veľmi veľa dobrých vecí, s ktorými sa človek vie stotožniť, ale ak vie, akí ľudia reprezentujú tieto slová, tieto vety, tak vtedy nastáva práve tá nedôvera. A to je podľa mňa aj najväčší dôvod, prečo mnohí z nás, opozičných poslancov, nedokážu podporiť toto vaše programové vyhlásenie vlády. Takže krásne slohové cvičenia, vzletné floskuly. Ale nie je to len to, sú tam naozaj aj konkrétne opatrenie, ale, bohužiaľ, nie dôveryhodní ľudia. A to je dôvod nepodpory vášho programového vyhlásenia vlády.
Beluský, Martin, poslanec NR SR (2021-05-27):
Ďakujem za slovo, pán podpredseda. Pán poslanec Kotleba, Marian, ďakujem ti za tvoj príhovor a dovolím si zdôrazniť jednu vec, ktorú si vo svojom príhovore povedal, a to je tá oprávnená požiadavka, oprávnená otázka pýtať sa, prečo keď teraz zvyšujeme tento rozpočet kvôli COVID-u, kvôli druhej vlne, kvôli tomu, že tu bude ešte možno tretia vlna a tak ďalej, tu máme aj jednu miliardu eur vyhradenú na tzv. necovidové opatrenia, či naozaj tieto výdavky potrebujeme teraz minúť, či to nepočká ešte na ďalšie rozpočtové obdobie. To je naozaj otázka, ktorá je veľmi oprávnená, pretože potom človek nemá záruku v tom, že naozaj tie rezervy sú nastavené tak, že budú sa míňať naozaj efektívne a ekonomicky. A ty si spomínal, že ten deficit sa bude robiť prostredníctvom zvyšovania daní. Ono, samozrejme, to je pre vlády najjednoduchšie riešenie, pretože nemusia potom konsolidovať a upravovať svoje vlastné výdavky. Ale ja verím, naozaj stále verím, že aj ten hlas v tej koalícii toho rozumu je stále dostatočné silný na to, že ten deficit sa začne postupne upravovať vďaka konsolidácii a že postupne to štrukturálne saldo začneme reálne znižovať, pretože máme kde šetriť. Jednoducho štát má kde šetriť. Zbytočne sa napríklad míňajú vysoké výdavky na obranu. Teraz sa išli nakupovať, ste spomínali, radary a podobne. A vieme nájsť dostatočne veľa priestoru a rezerv na to, aby sme okresali výdavky jednotlivých štátnych úradov a ministerstiev a nemuseli zbytočne zvyšovať dane a jednoducho začať postupne vyrovnávať to saldo. Ďakujem.
Bittó Cigániková, Jana, poslankyňa NR SR (2022-10-25):
Nechcem, ja si teda svoje, svoje chcem povedať, lebo sa chcem vyjadriť k Janke Žitňanskej. Ja ešte raz chcem teda zdôrazniť, mňa aj mrzí, Jani, že, že som tým poslom tých, tých takých nejakých racionálnych správ, ale chcem povedať, že súhlasím, že to zvýši atraktivitu povolania. Toto jednoznačne podporujem a oceňujem veľmi posunutie účinnosti. Predsa len teraz to vôbec nie je reálne a, a teda o rok to bude, to je iba skoro vôbec nereálne. Tak je to furt lepšie ako vôbec. Hej? Čiže oceňujem toto, myslím si, že aj v SaS podporíme. No ale čo sa týka tých, školskej, školskej zdravotnej sestry, veď tam ja som bola veľkým podporovateľom, aj som sa snažila lobovať na zdravotníctve za to, aby to bolo. Ale tam je rozdiel, že to bolo dobrovoľné. To znamená, že nebol tam automatický nárok, že keď teda škola chce, tak automaticky musí dostať, lebo má zákonný nárok. Kdežto tu tá mamička, ona jasné, aj to máš pravdu, nevyužijú to všetky, jednoznačne áno. Ale má zákonný nárok a ja nechcem, ja to totiž vidím v tom zdravotníctve a vidíš to nakoniec aj ty, čo robí to, keď tu Fico roky rozpráva ľuďom, jak všetko je zadarmo. Jak zdravotníctvo je zadarmo, všetci máte na všetko nárok, samozrejme, že tí ľudia sú obrovsky sklamaní a potom tomu neveria. A ja by som chcela, aby sme najprv to nastavili finančne a aby to bolo aj realizovateľné. Aby sa nám nestalo, že tí ľudia tam prídu a, a jednoducho nedostanú tú zdravotnú starostlivosť. Čiže ešte raz, veľmi oceňujem, podporujem všetkými desiatimi ten zámer, ale jednoducho v tomto čase, kde máme úplne že fatálne problémy, ktoré som doteraz riešila aj s kolegami, tak je to iba to, že je to nerealizovateľné. Prepáč mi to ešte raz.
J. Pataky, poslanec NR SR: (2003-06-19):
„Uznesenie Národnej rady Slovenskej republiky z 19. júna 2003 k návrhu na vyslanie ženijnej jednotky ozbrojených síl Slovenskej republiky do Irackej republiky Národná rada Slovenskej republiky podľa čl. 86 písm. k) Ústavy Slovenskej republiky vyslovuje súhlas s vyslaním a pôsobením ženijnej jednotky ozbrojených síl Slovenskej republiky do Irackej republiky v počte do 85 príslušníkov ozbrojených síl Slovenskej republiky.“ P. Rusko, podpredseda NR SR: Ďakujem pekne. Prosím, prezentujme sa a hlasujme. (Hlasovanie.) Prítomných 114 poslancov, za 84, proti 15, zdržalo sa 15. Konštatujem, že Národná rada súhlasí s návrhom na vyslanie ženijnej jednotky ozbrojených síl Slovenskej republiky do Irackej republiky. Zároveň mi dovoľte prerušiť rokovanie 13. schôdze do skončenia 14. schôdze, to znamená, s predpokladom začiatku v stredu o 9.00 hodine budeme pokračovať... (Nesúhlasná reakcia pléna.) O 13.00 hodine. V stredu o 13.00 hodine. Je štrnásta zajtra. Zajtra je štrnásta, musíme ísť na neverejnú časť. V stredu o 13.00 hodine budeme pokračovať 13. schôdzou. Ďakujem. Pán poslanec Juščík. M. Juščík, poslanec: Ďakujem. Vážené kolegyne, kolegovia, dovoľte mi, ja by som chcel upozorniť členov výboru pre životné prostredie a ochranu prírody, že v stredu podľa plánu sme mali mať zasadnutie ráno o 8.00 hodine, ale hodina sa posúva na 11.30 hodinu. Preto vás prosím, poznamenajte si to, pretože už pozvánky ináč nebudú. O 11.30 hodine v stredu 25. Ďakujem. Ďakujem, pán podpredseda. P. Rusko, podpredseda NR SR: Ďakujem. (Prerušenie rokovania o 18.07 hodine.)
Laurenčík, Milan, podpredseda NR SR (2021-06-23):
Ďakujem. Prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie. Preto vyhlasujem rozpravu za skončenú. Predpokladám, že pán navrhovateľ ani pán spravodajca k rozprave, ktorá nebola, nezaujmú stanovisko. Pán spravodajca, len oznámte, prosím, kedy sa bude hlasovať o tomto návrhu zákona.
Gaborčáková, Soňa, poslankyňa NR SR (2019-06-20):
Ďakujem za pripomienky. Áno, tejto problematike sa venujem dlhodobo. Preto som prišla do politiky, aby som upozorňovala, že ľudia trpia a že ten systém je potrebné v dnešnej dobe už nastaviť inak. Prichádza veľké množstvo ľudí s rôznymi diagnózami a ten sociálno-zdravotný systém je potrebné prepojiť. Bez toho sa nám to nepodarí. Určite treba navrhnúť novú metodiku výpočtu finančného príspevku pre poskytovateľov sociálnych služieb na základe analýzy ekonomicky oprávnených nákladov z pohľadu nákladovosti, služby z účtovníctva, s využívaním ekonomických nástrojov. Ak toto neurobíme a nevstúpime a nebudeme sa báť ísť do reformy, tak vonku ľudia sa utrpenia nezbavia. Ďakujem.
Galko, Ľubomír, poslanec NR SR (2017-04-07):
Ďakujem pekne. Pán Burian, vy si dovoľujete sa navážať do niekoho, kto počas svojho aktívneho života pomohol toľkým deťom a opusteným matkám? Vy poznáte činnosť Natálie Blahovej, poznáte tých ľudí, ktorým ona počas dlhých rokov pomáhala? Vy máte spoločne v tom, že ste v minulosti pomáhali ľuďom, ale zatiaľ čo ona pomáhala sa im vyhrabať z dna, tak vy ako bývalý úžerník ste im pomáhali do hrobu. Vy si trikrát zakusnite do jazyka, keď sa budete chcieť nabudúce do niekoho takého, ako je Natália Blahová, navážať, pán Burian! Vy ste nič nevyvrátili z tých obvinení, nič ste nevysvetlili z toho, čo tu zaznelo. A ja začínam nadobúdať pomaly istotu aj po tom konfliktnom a hysterickom vystúpení, čo tu predviedol ten, čo zháňa peniaze vlastnou hlavou, že v tomto svinstve lietate v tej vašej podarenej strane SMER – sociálna demokracia viacerí. Ďakujem pekne.
B. Bugár, podpredseda NR SR: (2001-10-05):
(Hlasovanie.) Prítomných je 91 poslancov, za 87, zdržali sa 3, nehlasoval 1. Konštatujem, že pozmeňujúce návrhy pána poslanca Farkasa boli prijaté.
Laššáková, Jana, podpredsedníčka NR SR (2012-07-03):
Ďalší prihlásený do rozpravy je pán poslanec Fecko, predseda výboru, nech sa páči, máte slovo.
Laššáková, Jana, poslankyňa NR SR (2011-10-19):
Ďakujem pekne za slovo. Vážená pani ministerka, pán podpredseda, kolegyne, kolegovia, dovoľte, aby som vás informovala o spoločnej správe výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa menia a dopĺňajú niektoré zákony, ktorý je v tlači 455, v druhom čítaní. Ústavnoprávny výbor Národnej rady Slovenskej republiky ako gestorský výbor k vládnemu návrhu zákona, ktorým sa mení a dopĺňa Občiansky súdny poriadok, podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku spoločnú správu výborov Národnej rady Slovenskej republiky. Národná rada Slovenskej republiky uznesením zo 7. septembra 2011 č. 572 pridelila vládny návrh zákona, ktorým sa mení a dopĺňa Občiansky súdny poriadok, dvom výborom a to ústavnoprávnemu výboru a Výboru Národnej rady Slovenskej republiky pre ľudské práva a národnostné menšiny. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona, ktorým sa mení a dopĺňa Občiansky súdny poriadok, odporúčali schváliť obidva výbory, a to Ústavnoprávny výbor Národnej rady slovenskej republiky uznesením zo 4. októbra 2011 pod č. 292 a Výbor Národnej rady Slovenskej republiky pre ľudské práva a národnostné menšiny uznesením z 29. septembra 2011 pod č. 83. Z uznesení výborov Národnej rady Slovenskej republiky pod bodom III tejto správy vyplývajú pozmeňujúce a doplňujúce návrhy, ktoré sú v článku IV uvedené. A celkom sa jedná o 11 pozmeňujúcich návrhov. Gestorský výbor odporúča hlasovať o pozmeňujúcich a doplňujúcich návrhoch uvedených pod bodmi 1, 2, 3, 4, 5, 6, 7, 8, 9, 10, 11 s návrhom gestorského výboru schváliť ich. Gestorský výbor na základe stanovísk výborov k vládnemu návrhu zákona, ktorým sa mení a dopĺňa Občiansky súdny poriadok v znení neskorších predpisov a ktorým sa menia a dopĺňajú niektoré zákony, uvedených pod bodom III tejto správy a stanovísk poslancov gestorského výboru vyjadrených v rozprave podľa § 79 ods. 4 písm. e) z rokovacieho poriadku odporúča Národnej rade Slovenskej republiky vládny návrh zákona, ktorým sa mení a dopĺňa Občiansky súdny poriadok, schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa Občiansky súdny poriadok, v druhom čítaní bola schválená uznesením Ústavnoprávneho výboru Národnej rady Slovenskej republiky 10. októbra 2011 uznesením č. 314. Týmto uznesením výbor zároveň poveril mňa ako spravodajkyňu predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Informovala som Národnú radu o spoločnej správe, prosím, pán predsedajúci, otvorte rozpravu.
V. Veteška, podpredseda NR SR: (2005-06-29):
K. Džupa, poslanec: Vážený pán podpredseda Národnej rady, vážené dámy poslankyne, páni poslanci, vážený pán minister, v súvislosti s mojím návrhom, ktorý som uplatnil počas rokovania o predchádzajúcom zákone a v prípade, že tento bude prijatý, je potrebné vstúpiť aj do zákona č. 581/2004 Z. z. o zdravotných poisťovniach a tak ďalej a o zmene a doplnení niektorých zákonov v znení zákona č. 719/2004 Z. z., pretože spolu súvisia. Ten návrh je nasledujúci. Po prvé. V čl. I sa za bod 2 vkladajú nové body 3 a 4, ktoré znejú: tretia poznámka pod čiarou k odkazu 11 znie: 11. § 6 zákona č. 580/2004 Z. z. v znení zákona č..., podľa toho, aký bude prijatý.../2005 Z. z. 4. V § 6 ods. 1 sa za písm. a) vkladá nové písm. b), ktoré znie: b) Vydáva Európske preukazy zdravotného poistenia podľa osobitného predpisu. Je to predpis 11a. Doterajšie písm. b až m) sa označujú ako písm. c) až m). Poznámka pod čiarou k odkazu 11 znie: 11a. § 10a zákona č. 580/2004 Z. z. v znení zákona č..., opäť podľa toho, ako bude prijatý.../2005 Z. z. Ďalšie body sa primerane prečísľujú. Táto úprava alebo toto doplnenie súvisí s vládnym návrhom a súvisí aj práve s Európskym preukazom poistenca. Druhý pozmeňujúci návrh. V čl. I sa za bod 16 vkladá nový bod 17, ktorý znie: Bod 17. V § 16 ods. 1 písm. h) sa slová „§ 6 ods. 1 písm. h)“ nahrádzajú slovami „§ 6 ods. 1 písm. i)“. Je to opäť legislatívnotechnická úprava, ktorá súvisí s navrhovaným doplnením nového bodu 4 do vládneho návrhu zákona. Vážené dámy poslankyne, páni poslanci, uchádzam sa o priazeň pri schválení tohto pozmeňujúceho návrhu. Ďakujem.
Bittó Cigániková, Jana, poslankyňa NR SR (2021-03-16):
Ďakujem. Ja len rýchlo. Pani predkladateľka ma nejakým spôsobom inšpirovala, by som rada povedala, že aj pani poslankyňa Horváthová, ale musím povedať, z vášho klubu a teda zo zdravotníckeho výboru určite aj pani poslankyňa Hatráková, v minulosti to bola Zuzka Šebová zo SME RODINA. Ja chcem naozaj veľmi oceniť, keď tie návrhy zákonov, ktoré dávame, prechádzajú takýmto spôsobom. Pani predkladateľka naozaj v podstate vyše mesiaca komunikuje tento návrh, každú jednu pripomienku sa snaží zapracovať. A ja chcem len povedať, že cítim, tak ako pri dvoch ďalších spomenutých dámach, úprimný záujem pomôcť ľuďom. Tak chcem, chcem to teda naozaj zdôrazniť, lebo často prichádzam s kritikou toho, keď idú zákony narýchlo, ale v tomto prípade to je naozaj prediskutované. Čo oceňujem za nás, je to, ja som sa úprimne bála toho, že keď teda by bol automatický súhlas, že naozaj typický príklad alebo možno, neviem, či typický, ale môže byť teda príklad, keď napríklad žena za svojho života – viete, že to pre mňa je dôležitá téma – bola na zákroku, s ktorým by nesúhlasila jej rodina, a nechce napríklad, aby sa to jej matka, jej otec dozvedeli, tak bála som sa toho, že v takomto prípade by jednoducho sme ublížili tej rodine, preto sme spoločne sa zhodli na tom, aby bol tento inštitút. To znamená, keď napríklad žena pôjde na interrupciu a nebude chcieť, aby o tom jej rodina vedela, tak jednoducho vie dať takýto zákaz a tá rodina sa o tom nedozvie. Ale druhá vec, čo je veľmi dôležité aj pri iných, nielen pri takýchto citlivých veciach, pani poslankyňa mi vyšla v ústrety aj v tom, že sa to týka len toho aktuálneho zdravotného stavu. Teda nebude teda nahliadať do komplet histórie zdravotnej dokumentácie, ale týka sa to toho konkrétneho prípadu, kedy si myslím, že naozaj aj ten prípad toho chlapca, ale aj ďalšie, v týchto prípadoch je to naozaj opodstatnené a je dobré, keď tá rodina sa k tej dokumentácii dostať vie. Takže ďakujem veľmi pekne za spoluprácu a návrh zákona určite podporím. Vďaka.
Pollák, Peter, poslanec NR SR (2022-10-18):
Pán predseda, hlasovali sme o všetkých pozmeňujúcich návrhoch, dajte, prosím, hlasovať o uznesení ako o celku.
Glváč, Martin, podpredseda NR SR (2019-05-17):
Nech sa páči, pani poslankyňa Pčolinská.
Laššáková, Jana, podpredsedníčka NR SR (2012-08-09):
Pán poslanec, chcete položiť doplňujúcu otázku? (Reakcia poslanca.) Áno. Máte na to dve minúty. Zapnite pána poslanca.
M. Dzurinda, predseda vlády SR: (2002-06-20):
J. Migaš, predseda NR SR: Nech sa páči, pán predseda vlády.
V. Veteška, podpredseda NR SR: (2006-08-03):
Nech sa páči, pán poslanec Kukan. Pripraví sa pán poslanec Zsolt Simon.
J. Burian, poslanec: (2007-10-25):
Budeme hlasovať o spoločnej správe o bodoch 1 až 9 s odporúčaním gestorského výboru schváliť.
Antal, Peter, poslanec NR SR (2017-06-14):
Ďakujem pekne. Pán kolega, prvá dokumentácia súvisiaca s ochranou. Ja si nemyslím, že teraz idú obce vyrábať nejaké nezmyselné dokumenty, ktoré sa budú tváriť, že majú súvis s ochranou. Myslia sa tým dokumentácie súvisiace s terénnymi prieskumami, zameraním drevín, dokumentáciou starostlivosti o dreviny. Ja osobne som objednával, a to nemá s týmto súvis, ale keď už poviete, aká dokumentácia, mám chránený park, kde mám, neviem, priznám sa, koľko je stromov, objednával som si odborný posudok, ktorý strom akým spôsobom máme ošetrovať, aby bol v podstate zachovaný tak, ako má byť. Odborné posudky, dendrologické prieskumy, čiže áno, je tam širší, ako by som povedal, výklad možno tohto, ale nedá sa tam absolútne všetko striktne do toho zákona napísať, aby proste bolo to len na toto a na nič iné, čo sa týka samotnej dokumentácie. Čo sa týka tých zelených striech, kolegovia povedali, no ak je to z rozpočtu obce, nemôže byť hradené nič na súkromnom majetku a jednoducho obec nebude môcť. Bude môcť použiť alebo teda urobiť zelenú strechu na vlastnej škole, na vlastnom kultúrnom dome, na vlastnej administratívnej budove. Nikde inde nebude môcť urobiť zelenú strechu z týchto peňazí. Čiže po tom, čo sa týka, pani kolegyňa, nestotožňujem sa s vaším názorom, že aj podľa dnešného znenia zákona toto mohli urobiť. Nie. Zákon je striktný. Zákon hovorí jasne, na úhradu nákladov spojených so starostlivosťou o dreviny. To znamená, myslí sa tým na jestvujúce dreviny, ktoré už dnes rastú v tejto obci, sú teda na pozemkoch obce. Podľa súčasného znenia zákona nemohli dokonca ani vysádzať nové dreviny, hoci áno, náhradná výsadba, lebo však, teda táto platba prichádza v tom prípade, ak nemôžu, ak predchádza tomu náhradná výsadba. Ale je jasné, že ak je to veľký objem peňazí, tak je to veľké množstvo náhradnej výsadby, ktorú jednoducho tie obce v rámci svojich území a svojich pozemkov hlavne nedokážu urobiť. Čiže preto sa rozširuje táto možnosť, aby sa nestalo, že obec dostane za výrub, ktorý sa uskutočnil na jej území, 100-tisíc euro, ktoré nebude môcť 5, 10 rokov použiť, lebo jednoducho ošetrovanie na úhradu nákladov spojených so starostlivosťou o dreviny je veľmi málo, by som povedal, ročne, čo by teoreticky mohli využiť. Čiže ja si myslím, že obce nájdu ten zákonný priestor, kde sa budú hýbať, kde jednoducho budú môcť budovať práve to, čo v tomto návrhu predkladáme. Pani kolegyňa, áno, nedá sa, toto nemá s tým zákonom nič spoločné, toto už je len následok toho, že niekto povolil výrub, či to už bolo infraštruktúrne nejaké dielo alebo niečo iné. Akurát tento zákon rieši to, aby tie peniaze, ktoré sa za to dostanú, sa dostali aj reálne na ochranu prírody a krajiny v tej obci. Ďakujem pekne za slovo.
J. Richter, poslanec: (2008-06-19):
Ja si osobne myslím, že Afganistan vzhľadom na obsah nie je až tak ďaleko od Slovenska, ani od Európy. Dnes boj proti terorizmu nie je vecou len Afganistanu, Ázie, je to celosvetový problém a z tohto pohľadu je potrebné túto otázku aj vnímať a takto ju vnímame so všetkou zodpovednosťou, áno, samozrejmá vec, presviedčať aj verejnú mienku, táto vláda k nej pristupuje. Takže každopádne chcem veľmi pozitívne oceniť vaše vystúpenie. Ďakujem pekne.
Bagačka, Michal, poslanec NR SR (2013-02-13):
Ďakujem. Keďže sme hlasovali o pozmeňujúcich a doplňujúcich návrhoch zo spoločnej správy aj z rozpravy, sme v treťom čítaní, otvorte, prosím, rozpravu.
Laššáková, Jana, podpredsedníčka NR SR (2013-04-16):
Na vystúpenie pána poslanca s faktickými poznámkami, pani poslankyňa Tomanová, Hraško, Brocka, Vaľová. Daniš. Končím možnosť prihlásiť sa s faktickými poznámkami. Nech sa páči, pani poslankyňa Tomanová.
Danko, Andrej, predseda NR SR (2016-10-14):
Ďakujem. S reakciou na vystúpenie pána ministra pán poslanec Jozef Mihál.
Grendel, Gábor, podpredseda NR SR (2022-05-20):
Pán poslanec Čepček.
Ďuriš Nicholsonová, Lucia, podpredsedníčka NR SR (2017-02-03):
Končím rozpravu k tomuto bodu programu. Chcem sa opýtať pani navrhovateľky, či predsa len nechce ešte niečo dopovedať v záverečnom slove. Nie je tomu tak. Pán spravodajca? Nie, nie je tomu tak. Prerušujem rokovanie o tomto bode programu. Teraz nasleduje prvé čítanie o návrhu poslancov Národnej rady Slovenskej republiky Miroslava Ivana, Milana Laurenčíka, Martina Klusa a Jany Kiššovej na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov . Návrh zákona má parlamentnú tlač 341. Návrh na jeho pridelenie na prerokovanie výborom je v rozhodnutí pod č. 353. Nech sa páči, dávam slovo pánovi poslancovi Miroslavovi Ivanovi, aby svoj návrh zákona uviedol.
Dolinková, Zuzana, ministerka zdravotníctva SR (2024-05-02):
... by dokázal nemocnicu na Rázsochách postaviť, len Dolinková to nedokáže. Okrem toho hovoríme o mnohých systémových veciach, ktoré treba nastaviť v rámci vzdelávania a systémové veci tiež nedokážeme zastaviť a nastaviť za šesť mesiacov. Preto, samozrejme, čo sa týka vzdelávania na stredných zdravotných školách, duálneho vzdelávania, treba k tomu pripraviť komplexný materiál. Pracujeme medzirezortne spolu s ministerstvom školstva na tom, aby sme pripravili odborné materiály, sylaby a vzdelávanie tak, aby od roku 2025/2026 mohlo byť zmenené aj vzdelávanie na stredných zdravotných školách a sestry, sanitári, ošetrovatelia sa skôr dostali do praxe. Hlavný dôvod, prečo tento zákon ide v skrátenom legislatívnom konaní, poviem iba jednu vetu, je to, že Slovensku naozaj hrozí značná hospodárska škoda, a to je pol milióna eur za to, že tú transpozíciu smernice sme neurobili ešte v októbri minulého roka a nepreviedli do slovenského právneho poriadku vzhľadom na to, že parlament nebol uznášaniaschopný, nebol schopný teda prijímať resp. zákony. Snažíme sa, aby táto škoda Slovensku nehrozila, aby každý deň omeškania sme nemuseli platiť sankciu 70-tisíc eur, resp. plus-mínus 70-tisíc eur, tak ako je to vyčíslené. Takže ja si dovolím tvrdiť, že ak sme neurobili nejaké zmeny, ktoré tu boli kritizované, že nekomunikujem so sektorom, ja asi potom pracujem na inom ministerstve zdravotníctva, resp. boli tu pomenovaní iní ministri, ktorí za pol roka svojho pôsobenia pripravili projektové karty, projektové tímy, tak toto všetko na ministerstve zdravotníctva máme aj my. A odmietam, že na ministerstve sa zamestnávajú nejakí medicínski influenceri, z ktorých jeden je pán štátny tajomník a druhý nemá žiadny pracovný pomer s ministerstvom zdravotníctva. Takže možno tými medicínskymi influencermi by chceli byť presne tí dvaja páni poslanci, ktorí toto kritizovali a písomne sa v rozprave vyjadrili. Ďakujem veľmi pekne. A ešte raz prosím teda o podporu predloženého návrhu zákona.
Blanár, Juraj, podpredseda NR SR (2021-01-29):
Ďakujem. Teraz poprosím pána poslanca Jozefa Hlinku za gestorský výbor pre financie a rozpočet, aby predniesol stanovisko za spravodajcu. Nech sa páči.
Šeliga, Juraj, podpredseda NR SR (2021-04-01):
Ďakujem pekne. Konštatujem, že Národná rada zvolila za člena Rady pre vysielanie a retransmisiu pána Bindasa na funkčné obdobie do 26. januára 2025. Ďakujem veľmi pekne. Prerušujem rokovanie. Vyhlasujem prestávku do 14.00. (Prerušenie rokovania o 12.09 hodine.) (Pokračovanie rokovania o 14.00 hodine.)
I. Štefanec, poslanec: (2008-01-31):
Uvedené výbory prerokovali predmetný návrh na vyslovenie súhlasu s uvedenou zmluvou v stanovenom termíne. K predmetnej zmluve zaujali výbory toto stanovisko: odporúčanie pre Národnú radu s návrhom vysloviť súhlas a rozhodnúť, že ide o medzinárodnú zmluvu, ktorá má prednosť pred zákonmi. Výbor Národnej rady Slovenskej republiky pre financie, rozpočet a menu tak urobil uznesením č. 263 z 22. januára 2008 a ústavnoprávny výbor Národnej rady uznesením č. 325 z 23. januára  2008. Gestorský výbor na základe stanovísk výborov k návrhu na vyslovenie súhlasu so Zmluvou medzi Slovenskou republikou a Ukrajinou o podpore a vzájomnej ochrane investícií odporúča Národnej rade Slovenskej republiky podľa čl. 86 písm. d) ústavy, aby rozhodla, že táto zmluva je medzinárodná zmluva podľa čl. 7 ods. 5 ústavy, ktorá má prednosť pred zákonmi. Návrh uznesenia: a) vyslovuje súhlas s touto zmluvou, b) navrhuje, aby Národná rada rozhodla, že táto medzinárodná zmluva je podľa čl. 7 ods. 5 Ústavy Slovenskej republiky zmluvou, ktorá má platnosť pred zákonmi. Ďakujem. Pán podpredseda, otvorte, prosím, rozpravu.
P. Paška, predseda NR SR: (2007-02-01):
Spravodajcom gestorského výboru pre financie, rozpočet a menu je pán poslanec Mikuš. Dávam vám slovo, pán poslanec.
J. Mikuš, poslanec: (2003-06-27):
Výbor sa s touto problematikou zaoberal aj 19. júna 2002 a prijal k nej uznesenie č. 144, kde súhlasil s vládnym návrhom na odvolanie predsedu Úradu pre štátnu pomoc PhDr. Miroslava Hladíka. Odporučil Národnej rade Slovenskej republiky uskutočniť odvolanie predsedu Úradu pre štátnu pomoc verejným hlasovaním a zároveň ma určil za spravodajcu výboru s tým, že podám Národnej rade Slovenskej republiky informáciu o prerokovaní danej problematiky. Vážený pán predseda, otvorte k tomuto bodu rozpravu.
Gajdoš, Peter, minister obrany SR (2018-12-03):
Vážený pán predsedajúci, vážené pani poslankyne, páni poslanci, dovoľte v prvom rade ospravedlniť pani ministerku, podpredsedníčku vlády Slovenskej republiky z dôvodu lekárskeho zákroku, predložím úvodné slovo osobne. Vážení páni poslanci, cieľom predloženého návrhu zákona je zabezpečiť precíznejšiu a komplexnejšiu právnu úpravu v oblasti obchodu s potravinami medzi dodávateľmi a odberateľmi potravín. Obchod s potravinami narúša výskyt neprimeraných podmienok zmluvných vzťahov medzi dodávateľom a odberateľom, ktorý je dôsledkom silnejšieho ekonomického postavenia jednej zo zmluvných strán. Návrh zákona reaguje na skúsenosti získané z aplikačnej súčasne, z aplikácie súčasne platného zákona č. 362/2012 Z. z. o neprimeraných podmienkach v obchodných vzťahoch, ktorých predmetom sú potraviny. V porovnaní so súčasným stavom predkladaný návrh zákona dopĺňa výpočet neprimeraných podmienok a konania a o opomenutí a konaní, ktoré sa vyskytujú v zmluvnej praxi medzi dodávateľmi a odberateľmi. Okrem toho návrh zákona rozširuje zákaz neprimeraných podmienok aj na fázu ich požadovania a uplatňovania a ustanovuje samostatnú úpravu procesu kontroly dodržiavania zákazu neprimeraných podmienok. Vážený pán predsedajúci, vážené pani poslankyne, páni poslanci, vzhľadom na vyššie uvedené dovoľujem si vás požiadať o prerokovanie predloženého návrhu zákona a o jeho posunutie do druhého čítania. Ďakujem za pozornosť.
Hrnčiar, Andrej, podpredseda NR SR (2017-02-07):
Ďakujem. Takže konštatujem, že Národná rada navrhuje Súdnej rade na člena disciplinárneho senátu pána Petra Paludu. A v ďalšom prípade bude vykonaná opakovaná voľba. Presne takisto, ako návrh na členov Rady pre vysielanie a retransmisiu, tam bude tiež vykonaná opakovaná voľba. Takže prajem vám ešte príjemný večer. Končím dnešný rokovací deň. Budeme pokračovať zajtra o deviatej hodine. (Prerušenie rokovania o 19.08 hodine.)
Hrušovský, Pavol, podpredseda NR SR (2010-09-07):
Panie poslankyne, páni poslanci, hlasujeme o návrhu tak, ako ho predniesol pán spoločný spravodajca. (Hlasovanie.) 106 prítomných, 80 za návrh, 3 proti, 22 sa zdržalo, 1 nehlasoval. Návrh sme schválili. Ďakujem, pán poslanec. Poprosím pána poslanca Slafkovského, aby z poverenia výboru pre verejnú správu predložil Národnej rade návrhy uznesení k prerokovávanému vládnemu návrhu zákona, ktorým sa mení a dopĺňa zákon o organizácii činnosti vlády a organizácii ústredných orgánov štátnej správy, ktorý prerokovávame ako tlač 54. Pán poslanec Slafkovský. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 54.)
Přidal, Alojz, poslanec NR SR (2014-12-03):
Pán kolega Fecko, ja vám ďakujem za vaše vystúpenie. Podobne ako vy, ani ja nebudem môcť asi podporiť ten návrh rozpočtu, ktorý tu je predkladaný. Ten pozmeňovák, ktorý ste čítali, som aj ja podpísal, a tú otázku, ktorú ste mi dali, tú skúšku ako, to som vedel, ktorý je to teda biznis alebo aká je to oblasť, či je to to kúpeľníctvo. A viete, ktoré je najznámejšie kúpeľné mesto u nás? To je to mesto, kde bolo nakúpené to predražené cétečko. Tak som zvedavý, že či viete vy, ktoré to je mesto.
Šimečka, Michal, podpredseda NR SR (2024-05-03):
Ďakujem veľmi pekne, pani poslankyňa. Chcem sa spýtať, či pani spravodajkyňa chce ešte zaujať stanovisko k rozprave. Nie. V tom prípade prerušujem rokovanie o tomto bode programu. A pokračujeme ďalej prvým čítaním o návrhu poslancov Petra Stachuru a Františka Majerského na vydanie zákona, ktorým sa mení a dopĺňa zákon č. 577/2004 o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov, parlamentná tlač č. 247. Návrh na pridelenia na prerokovanie výborom je rozhodnutie č. 237. Dávam teraz slovo poslancovi Petrovi Stachurovi, aby návrh zákona uviedol. Nech sa páči. (Rokovanie v prvom čítaní o návrhu poslancov Národnej rady Slovenskej republiky Petra Stachuru a Františka Majerského na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov , tlač 247.)
Danko, Andrej, predseda NR SR (2016-06-16):
Ďakujem. Pani poslankyňa Anna Zemanová.
Jurinová, Erika, podpredsedníčka NR SR (2013-11-26):
Ďakujem pekne, pán poslanec. Na vaše vystúpenie jedna faktická poznámka, dve faktické poznámky. Uzatváram možnosť prihlásiť sa. Nech sa páči, pán poslanec Mikloško.
M. Hort, podpredseda NR SR: (2007-09-12):
Pán poslanec, nech sa páči, máte priestor na vystúpenie v rozprave.
Sulík, Richard, predseda NR SR (2011-09-07):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, kto sa chce prihlásiť do rozpravy ústne. Nikto. Vyhlasujem rozpravu za skončenú. Chce zaujať stanovisko navrhovateľ? (Reakcia navrhovateľa.) Spravodajca? (Reakcia spravodajcu.) Prerušujem rokovanie o tomto bode programu. Pristúpime k prvému čítaniu o vládnom návrhu zákona o zrušení kolkových známok a o zmene a doplnení niektorých zákonov . Vládny návrh zákona má tlač 449, návrh na jeho pridelenie na prerokovanie výborom je v rozhodnutí č. 453. Poprosím ministra financií, aby návrh uviedol. A poprosím spravodajcu, ktorého určil gestorský výbor, pána poslanca Tótha, aby zaujal miesto pre spravodajcov.
D. Lipšic, podpredseda vlády a minister spravodlivosti SR: (2004-05-13):
Predložený návrh zmluvy umožní vzájomnú spoluprácu príslušných orgánov oboch zmluvných strán pri prevencii, odhaľovaní a vyšetrovaní trestných činov, pri ochrane verejného poriadku vrátane spolupráce pri ochrane štátnej hranice. Jednotlivé ustanovenia zmluvy obsahujú záväzok zmluvných strán spolupracovať a poskytovať si pomoci pri prevencii, odhaľovaní a v boji proti organizovanej trestnej činnosti, a to predovšetkým vzájomným informovaním sa o údajoch týkajúcich sa osôb páchajúcich organizovanú trestnú činnosť, výmenou operatívnych informácií, výmenou expertov a plánovaním spoločných výcvikových kurzov vrátane pomoci pri poskytovaní ochrany svedka. Okrem štandardných foriem policajnej spolupráce je v zmluve zahrnutá aj spolupráca formou cezhraničného prenasledovania, spolupráca pri ochrane bezpečnosti osôb a majetku v železničnej doprave a spolupráca použitím lietadiel. Priamu a operatívnu spoluprácu v konkrétnych oblastiach podľa zmluvy budú vykonávať príslušné útvary ministerstiev vnútra, ministerstiev dopravy, pôšt a telekomunikácií a ministerstiev financií štátov zmluvných strán, ktoré budú oprávnené uzatvárať protokoly na jej vykonávanie. Vážené pani poslankyne, vážení páni poslanci, vzhľadom na uvedené skutočnosti odporúčam s predloženou zmluvou vysloviť súhlas. Ďakujem, pán predsedajúci.
Žiga, Peter, minister životného prostredia SR (2013-09-11):
Ďakujem pekne, pani predsedajúca. Vážená pani poslankyňa, vážení páni poslanci, návrhom zákona sa zabezpečuje prebratie smernice Európskeho parlamentu a Rady č. 2011/65 EÚ o obmedzení používania určitých nebezpečných látok v elektrických a v elektronických zariadeniach a jej delegovaných smerníc a odstraňuje sa vzniknutý transpozičný deficit. Z dôvodu netranspozície uvedených smerníc transpozičná lehota uplynula dňa 2. 1. 2013, už bolo voči Slovenskej republike začaté konanie pre nesplnenie si povinnosti vyplývajúcich zo smerníc. Cieľom návrhu zákona je definovať práva a povinnosti výrobcu elektrických a elektronických zariadení, povinnosti splnomocneného zástupcu, dovozcu a distribútora pri používaní určitých nebezpečných látok v elektrických a elektronických zariadeniach a stanoviť činnosť orgánov dohľadu nad trhom pri kontrole dodržiavania a povinností stanovených zákonom. Predkladaný materiál schválila vláda Slovenskej republiky na svojom rokovaní dňa 14. augusta 2013. Návrh zákona je v súlade s Ústavou Slovenskej republiky a medzinárodnými zmluvami a dokumentmi, ktorými je Slovenská republika viazaná. Chcem vás požiadať o schválenie vládneho návrhu zákona a posunutie do druhého čítania. Ďakujem, pani predsedajúca, skončil som.
Poliačik, Martin, poslanec NR SR (2016-09-23):
Ďakujem. Ďakujem za to upozornenie. Áno, ide o ŠPÚ. Ja už keď som rozprával, tak sa mi zdalo, že som mimo, ale som nevedel si spomenúť na tú správnu vec. Vidíte, aj kolegovia zo SNS okamžite, keď ste to povedali, tak zrazu vedia, o čom som rozprával. Takže, áno, ďakujem za toto upresnenie. Ide o ŠPÚ a som rád, že aj kolegovia majú jasno. Lebo, áno, tam nastala tá chyba. ŠPÚ bola organizácia, ktorá bola v relatívne dobrom stave, kde mohli byť rozbehnuté projekty, ktoré mohli významne pomôcť zmene metodiky výučby na slovenských školách, a tie projekty sú teraz buď v šuflíkoch, alebo opustili ŠPÚ s ľuďmi, ktorí odtiaľ museli odísť. A nové vedenie tápa a nie je schopné činnosti. A toto je už zodpovednosť tejto vlády a konkrétne strany SNS. Ondrej, ďakujem za zhrnutie. Áno, presne takto som to myslel.
Pellegrini, Peter, predseda NR SR (2015-09-24):
Prezentujme sa a hlasujme o bode 13 spoločnej správy s odporúčaním gestorského výboru schváliť. (Hlasovanie.) Prítomných 128 poslancov, za hlasovalo 79, proti bolo 8 poslancov, zdržalo sa 41 poslancov. Tento bod sme schválili.
Jurinová, Erika, podpredsedníčka NR SR (2015-11-12):
O slovo v zmysle rokovacieho poriadku požiadal pán minister Tomáš Borec. Nech sa páči.
Mierna, Anna, poslankyňa NR SR (2022-12-07):
Ďakujem pekne za slovo, vážený pán predsedajúci, keďže v rozprave nevystúpil žiaden poslanec a teda nebol podaný ani žiadny pozmeňujúci návrh, z informácie gestorského výboru taktiež nevyplývajú žiadne pozmeňujúce a doplňujúce návrhy, sme v treťom čítaní, otvorte, prosím, rozpravu.
Kollár, Boris, predseda NR SR (2022-06-23):
Už nebudeme pokračovať, lebo je pokročilý čas. Máme prestávku. Takže prerušujem teraz schôdzu do štrnástej a potom bude... (Rečník rozpráva mimo mikrofónu.) Všetkým želám dobrú chuť! (Prerušenie rokovania o 12.06 hodine.) (Pokračovanie rokovania o 14.00 hodine.)
Laššáková, Jana, podpredsedníčka NR SR (2015-03-10):
Pán poslanec Mihál, nech sa páči, máte slovo.
Zmajkovičová, Renáta, podpredsedníčka NR SR (2014-10-15):
Ďalší v rozprave vystúpi pán poslanec Jurzyca. Nech sa páči.
Bugár, Béla, podpredseda NR SR (2010-10-13):
Vážené panie poslankyne, páni poslanci, trošku bol problém so systémom. A vidím, že napr. sa hlásil aj pán poslanec Pado, pred chvíľočkou pán poslanec Muňko. A preto treba znovu vybrať karty hlasovacie, ale všetky. A pri hlasovaní, tí, ktorí tu nie sú, tiež to budú musieť urobiť a znovu zasunúť, lebo vyzerá to tak, že opravou systému asi to nefunguje. Pán poslanec Pado, samozrejme, vy dostanete ešte slovo v rámci faktickej poznámky. Pán poslanec Kaník, nech sa páči.
Pčolinský, Peter, podpredseda NR SR (2023-06-22):
Ďakujem pekne. Pán spravodajca, máte slovo.
Paška, Pavol, predseda NR SR (2014-07-09):
(Hlasovanie.) 140 prítomných, 55 za, 2 proti, 80 sa zdržalo, 3 nehlasovali. Návrh sme neschválili.
Paška, Pavol, predseda NR SR (2012-06-27):
Ďakujem. Vyhlasujem rozpravu za skončenú. Pán navrhovateľ, chcete sa vyjadriť? (Reakcia navrhovateľa.) Nech sa páči.
P. Hrušovský, predseda NR SR: (2003-11-05):
(Hlasovanie.) 73 prítomných. Panie poslankyne, páni poslanci, prerušujem rokovanie na 10 minút. Prosím predsedov poslaneckých klubov, aby sa dostavili na rokovanie. (Prestávka.) (Po prestávke.)
Pamula, Peter, poslanec NR SR (2018-09-18):
Ďakujem za slovo. Pán kolega, začal ste svoj príhovor rôznymi urážkami, rôznymi invektívami. Ja si tiež myslím, že, že takýto, takýto príhovor do Národnej rady určite nepatrí. Ak by ste hovoril vecne, ak by ste povedal, že aké sú chyby tohoto zákona alebo návrhu zákona, ak by ste pripomienkoval, ak by ste povedal, toto treba zmeniť, toto je zlé a ja si myslím niečo iné. Prečo odsudzujete ľudí, ktorí majú iný názor ako vy? Prečo, prečo zhadzujete predsedu Národnej rady? Myslíte si, že on tu bol nejakým spôsobom dosadený nejakou skupinou ľudí, že teraz niekto prišiel a povedal, Andrej Danko, ty tu budeš predseda Národnej rady a ty budeš mať výložky alebo niečo? Jednoducho je presne takisto zvolený poslanec Národnej rady ako vy. A dostal väčšinovú dôveru v tomto parlamente. A aj keď s ním nesúhlasíte, tak by ste mu mali prejavovať určitú úctu. Minimálne úctu ako predsedovi Národnej rady alebo ku kolegovi. Ja si vážim každého jedného poslanca Národnej rady, ktorý tu je, aj keď mám iný názor, aj keď si myslím, v súkromí pri pive si môžeme povedať, je to hlúposť, je to sprostosť, môžeme, môžeme byť aj trošku expresívni, ale, ale na pôde tohoto parlamentu by to nemalo byť. Na pôde tohoto parlamentu by sme mali riešiť pragmatické veci a mal by ste vytiahnuť jednu A4 a povedať, ja s tým nesúhlasím, ja si myslím, tento paragraf je zlý, takto by sa mal zmeniť, robíte to zle, my máme iný názor ako vy. Ja takisto nie som stotožnený s niektorými zákonmi, ktoré, ktoré koalícia predkladá, ale jednoducho sme v koalícii a niekedy musíme robiť aj ústupky, niekedy musíme robiť aj, aj, aj nejaké prieniky. Ale naozaj aspoň môj názor je taký, žeby sme sa mali tu správať naozaj vecne pragmaticky a riešiť problémy a neurážať sa medzi sebou. Ďakujem.
Pellegrini, Peter, predseda NR SR (2015-02-03):
Hlasujeme o návrhu spravodajcu hlasovať o bodoch 1 až 15 spoločnej správy s odporúčaním gestorského výboru schváliť. (Hlasovanie.) Prítomných 140 poslancov, za 91, zdržalo sa 47 poslancov, nehlasovali 2 poslanci. Tieto body sme schválili.
Doležal, Andrej, minister dopravy a výstavby SR (2021-02-24):
Ďakujem pekne, pán predsedajúci. Takže teraz k samotnému vládnemu návrhu zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov, parlamentná tlač 432. Vážené panie poslankyne, páni poslanci, dovoľte mi z poverenia vlády Slovenskej republiky uviesť v prvom čítaní na dnešné rokovanie Národnej rady Slovenskej republiky vládny návrh zákona, ktorým sa mení a dopĺňa zákon č. 488 o diaľničnej známke a o zmene niektorých zákonov v znení neskorších predpisov. Legislatívna úprava prijatá zákonom č. 198/2020 Z. z., ktorým sa menia a dopĺňajú niektoré zákony v súvislosti so zlepšovaním podnikateľského prostredia zasiahnutým opatreniami na zamedzenie šírenia nebezpečnej nákazlivej ľudskej choroby COVID-19, s účinnosťou od 21. 7. 2020 výrazne zredukovala možnosť efektívneho postihovania prevádzkovateľov vozidiel za nesplnenie povinnosti úhrady diaľničnej známky, keďže v súčasnosti podľa § 11 ods. 6 možno pokutu uložiť do 60 dní odo dňa porušenia povinnosti, to znamená do 60 dní právoplatne rozhodnúť o pokute, čo je pri dodržaní príslušných procesných ustanovení zákona č. 71/1967 Zb. o správnom konaní v znení neskorších predpisov v praxi takmer nevykonateľné. S cieľom zvýšenia efektívnosti sankcionovania prevádzkovateľov vozidiel, ktorí si nesplnili zákonnú povinnosť, sa ustanovuje, že pokutu za nesplnenie povinnosti úhrady diaľničnej známky podľa § 4 zákona možno uložiť do dvoch rokov odo dňa, kedy sa príslušný okresný úrad dozvedel o porušení povinnosti, najneskôr však do troch rokov odo dňa, keď k porušeniu povinnosti došlo. Návrh zákona nemá žiadny vplyv na rozpočet verejnej správy ani vplyvy na podnikateľské prostredie, ani sociálne vplyvy, životné prostredie, na informatizáciu, ani vplyvy na služby verejnej správy pre občana, manželstvo, rodičovstvo a rodinu. Vláda Slovenskej republiky návrh schválila dňa 18. februára 2021 uznesením č. 94. Vážené panie poslankyne, páni poslanci, na záver si vás dovoľujem požiadať o podporu. Ďakujem veľmi pekne.
Paška, Pavol, predseda NR SR (2012-08-07):
Pán poslanec Hrušovský.
Pellegrini, Peter, predseda NR SR (2023-12-14):
Pani poslankyňa Kleinert.
Maďarič, Marek, minister kultúry SR (2015-02-05):
Pán poslanec Hlina, v mnohých veciach sa asi vyznáte, ale je veľmi zlé, keď sa tvárite, že sa vyznáte vo všetkom, a ste schopný z tejto pozície čokoľvek skritizovať a veľmi populisticky a sugestívne vytvárať situáciu alebo navodzovať napríklad moment, ako keby som vám ja so všetkou zodpovednosťou a serióznosťou na vašu interpeláciu neodpovedal. To, že vy pri vašej interpelácii a položení otázky si vyžadujete, že ja vám mám odpovedať jednoslovne áno alebo nie, je síce pekné vaše zbožné želanie, ale ak má človek na určitú otázku odpovedať seriózne a zodpovedne, tak musí odpovedať aj s istým kontextom a nemôže sa najmä na sugestívne položenú otázku obmedziť len na slovo áno alebo nie. To je prvá vec. Čiže odmietam absolútne tento typ kritiky, že moja interpelácia je zlá preto, lebo som vás neposlúchol a neodpovedal som vám áno alebo nie. Vy si môžete také niečo želať, ale ja mám istú zodpovednosť, to znamená, ak takúto citlivú otázku mi kladiete, tak na ňu zodpovedám rozsiahlo, lebo si to vyžaduje daná otázka. Ďalšia vec. Moja nejaká scenáristická aprobácia alebo čo pre vás bolo zdôvodnením, že som takto odpovedal. Ja, pán poslanec, nie som ani archeológ, ani pamiatkár, to znamená, že podklady na túto odpoveď som dostal od odborníkov, od ľudí, ktorí sa celoživotne tejto veci venujú. A oni nasýtili túto odpoveď aj určitými termínmi odbornými, ktoré som použil a ktoré vy ironizujete. Dostali ste serióznu odpoveď na vaše otázky. Naozaj. A odmietam a rád by som aj povedal verejnosti, že to, že vy kričíte, že niečo je zničené a nenávratné, neznamená, že je to tak. Na celom procese aj archeologického výskumu, aj nakoniec budovania napríklad barokovej záhrady sa kontinuálne zúčastňujú odborníci. Ja sa necítim byť povolaný spochybňovať ich stanoviská, ani som nikdy do toho nezasahoval, ani nebudem zasahovať. Dostali ste serióznu, zodpovednú a jasnú odpoveď, samozrejme, nie v tej intencii, ktorá vyhovuje vášmu propagovaniu sa, vašej sebaprezentácii. Toľko som len chcel okomentovať a už vôbec som nerozumel vášmu úvodnému vstupu, či ja niekde som, alebo nie som, to si nechajte niekde na kuloáre alebo čo a nezaťažujte tým ani túto snemovňu poslaneckú, ani verejnosť.